..............(sz.) napirend

Előterjesztve: Kerületfejlesztési és

Településüzemeltetési Bizottsághoz

**E L Ő T E R J E S Z T É S**

**A Képviselő-testület 2016. november 24-i rendes ülésére**

**Tárgy:** Javaslat az üzletek kerthelyiségeinek és a szabadtéri rendezvények éjszakai nyitvatartási rendjéről szóló 18/2010. (VIII. 05.) önkormányzati rendelet módosítására

**Készítette:** …………………………………..

dr. Murai Renáta

Jegyzői Titkárságvezető

**Egyeztetve:** …................................................

Dankó Virág

Alpolgármester

**Látta:** ...........................................................

dr. Szalai Tibor

Jegyző

*A napirend tárgyalása zárt ülést nem igényel.*

**Tisztelt Képviselő-testület!**

A Képviselő-testület 2010-ben rendeletet alkotott a kerthelyiségek, illetve szabadtéri rendezvények éjszakai nyitvatartásáról, amelyet az elmúlt évek során kétszer módosított.

Jelen előterjesztéssel arra teszünk javaslatot, hogy a Képviselő-testület a rendelet hatályát terjessze ki az őszi-téli időszakra ugyan zárttá tett, de az érintett lakók nyugalmának, pihenésének megzavarására alkalmas fedett teraszokra, építményekre is.

Ennek megfelelően kérem a tisztelt Képviselő-testületet a rendeletmódosítás elfogadására. Az illetékes Bizottság véleménye a testületi ülésen kerül ismertetésre.

*A rendelet elfogadásához minősített többségű szavazati arány szükséges.*

**Budapest, 2016. november 14.**

**Dr. Láng Zsolt**

**Polgármester**

**Budapest Főváros II. Kerületi Önkormányzat** **Képviselő - testületének …./2016.(……) önkormányzati rendelete az üzletek kerthelyiségeinek és a szabadtéri rendezvények éjszakai nyitvatartási rendjéről szóló 18/2010.(VIII.05.) önkormányzati rendeletének módosításáról**

|  |  |
| --- | --- |
| Jelenlegi szövegezés | Javasolt módosítás |
| 2.§  2. kerthelyiség: az üzlet részét képező nyitott terasz, kerthelyiség, belső udvar és az üzlethez kapcsolódó közterületi vendégtér | **1.§**  Budapest Főváros II. Kerületi Önkormányzat Képviselő-testületének az üzletek kerthelyiségeinek és a szabadtéri rendezvények éjszakai nyitvatartási rendjéről szóló 18/2010.(VIII.05.) önkormányzati rendelet (a továbbiakban: **R.**) 2.§ 2. pontja az alábbiak szerint módosul:  2. kerthelyiség: ***az üzlet és/vagy vendéglátó egység részét képező vagy ahhoz tartozó nyitott, fedett-nyitott, zárt terasz vagy téliesített építmény telken belüli, illetve az üzlethez és/vagy vendéglátó egységhez kapcsolódó közterületi vendégtér*** |
|  | **2.§**  E rendelet a kihirdetésének napján 12 órakor lép hatályba. |

**Budapest Főváros II. Kerületi Önkormányzat** **Képviselő - testületének …./2016.(……) önkormányzati rendelete az üzletek kerthelyiségeinek és a szabadtéri rendezvények éjszakai nyitvatartási rendjéről szóló 18/2010.(VIII.05.) önkormányzati rendeletének módosításáról**

Budapest Főváros II. Kerületi Önkormányzat Képviselő-testülete Magyarország Alaptörvénye 32. cikk (1) bekezdés a) pontjában, Magyarország helyi önkormányzatairól szóló 2011. évi CLXXXIX. törvény 42. § 1. pontjában és a kereskedelemről szóló 2005. évi CLXIV. törvény 12.§ (5) bekezdésében kapott felhatalmazás alapján a következő rendeletet alkotja.

**1.§**

Budapest Főváros II. Kerületi Önkormányzat Képviselő-testületének az üzletek kerthelyiségeinek és a szabadtéri rendezvények éjszakai nyitvatartási rendjéről szóló 18/2010.(VIII.05.) önkormányzati rendelet (a továbbiakban: **R.**) 2.§ 2. pontja az alábbiak szerint módosul:

2. kerthelyiség: ***az üzlet és/vagy vendéglátó egység részét képező vagy ahhoz tartozó nyitott, fedett-nyitott, zárt terasz vagy téliesített építmény telken belüli, illetve az üzlethez és/vagy vendéglátó egységhez kapcsolódó közterületi vendégtér***

**2.§**

E rendelet a kihirdetésének napján 12 órakor lép hatályba.

|  |  |
| --- | --- |
| **Dr. Láng Zsolt** | **dr. Szalai Tibor** |
| polgármester | jegyző |

## INDOKOLÁS

1.§ A rendelet hatályának kiterjesztése vált indokolttá az őszi-téli időszakra zárttá tett, de az érintett lakók nyugalmának, pihenésének megzavarására alkalmas fedett teraszokra, építményekre is.

2.§ A rendelet hatályba lépését határozza meg.